b'\n_START_ARTICLE_\nGhost in the Shell (pel\xc2\xb7l\xc3\xadcula de 1995)\n_START_SECTION_\nTrama\n_START_PARAGRAPH_\nL\'any 2029, gr\xc3\xa0cies a l\'aven\xc3\xa7 de la tecnologia cibern\xc3\xa8tica, el cos hum\xc3\xa0 pot ser potenciat o fins i tot substitu\xc3\xaft completament per parts cibern\xc3\xa8tiques. Paral\xc2\xb7lelament, s\'ha aconseguit desenvolupar "cibercervells", una carcassa per al cervell hum\xc3\xa0 que li permet accedir a internet i a d\'altres xarxes. Durant el transcurs de la pel\xc2\xb7l\xc3\xadcula s\'esmenten habitualment els "fantasmes" (ghost en angl\xc3\xa8s), referint-se a la consci\xc3\xa8ncia que habita dins dels cossos (shell en angl\xc3\xa8s), artificials o no.'